ไทโซ ซูงิตานิ

ไทโซ ซูงิตานิ (; เกิดวันที่ 27 มิถุนายน ค.ศ. 1976 ที่อิซูมิ ประเทศญี่ปุ่น) เป็นนักกีฬาขี่ม้าโอลิมปิกประเภทกระโดดข้ามเครื่องกีดขวางชาวญี่ปุ่น ในฐานะตัวแทนประเทศญี่ปุ่น เขาเข้าร่วมการแข่งโอลิมปิกฤดูร้อนหกครั้งติดต่อกัน (ใน ค.ศ. 1996, 2000, 2004, 2008, 2012 และ 2016) เขาได้อันดับที่ 11 ในการแข่งกระโดดข้ามเครื่องกีดขวางทีมเมื่อ ค.ศ. 2000 ขณะเดียวกัน ตำแหน่งที่ดีที่สุดของเขาในปัจจุบันในการแข่งโอลิมปิกคืออันดับที่ 15 ที่เอเธนส์ ใน ค.ศ. 2004

เขาเป็นบุตรชายของมาซายาซุ ซูงิตานิ ซึ่งเป็นนักแข่งม้าโอลิมปิกและเจ้าของสโมสรขี่ม้า โดยหลังจากสำเร็จการศึกษาจากคะเนเดียนอะคาเดมีที่โคเบะใน ค.ศ. 1996 เขาได้ย้ายไปประเทศเนเธอร์แลนด์เพื่อรับการฝึกสอนโดยเฮ็งก์ นูเรน ผู้เป็นอดีตแชมป์ชาวดัตช์

นอกจากนี้ ซูงิตานิยังเข้าร่วมการแข่งขี่ม้าชิงแชมป์โลกถึงหกครั้ง (แต่ละครั้งตั้งแต่ ค.ศ. 1994 ถึง ค.ศ. 2014) และรอบชิงชนะเลิศการแข่งกีฬาขี่ม้ากระโดดข้ามเครื่องกีดขวางเวิลด์คัพอีกสองครั้ง (ใน ค.ศ. 2000 และ ค.ศ. 2007) ซึ่งใน ค.ศ. 2010 เขาได้อันดับ 10 ในการแข่งขี่ม้าชิงแชมป์โลกที่รัฐเคนทักกี

ซูงิตานิได้รับรางวัลเหรียญทองแดงสองเหรียญจากการแข่งเอเชียนเกมส์ 2014 ที่อินช็อน ประเทศเกาหลีใต้

รวมถึงเขายังเป็นผู้ฝึกสอนกีฬาขี่ม้ากระโดดข้ามเครื่องกีดขวางให้แก่ธีรยา เชาวนโยธิน ซึ่งเป็นนักกีฬาขี่ม้าจากประเทศไทย“ธีรยา” คว้าแชมป์ขี่ม้าข้ามเครื่องกีดขวางที่เนเธอร์แลนด์-ฝันคว้าทองโอลิกปิกสักครั้ง

 อ้างอิง 

 แหล่งข้อมูลอื่น 


หมวดหมู่:นักกีฬาขี่ม้าชายชาวญี่ปุ่น
หมวดหมู่:นักกีฬาขี่ม้าในโอลิมปิกฤดูร้อน 1996
หมวดหมู่:นักกีฬาขี่ม้าในโอลิมปิกฤดูร้อน 2000
หมวดหมู่:นักกีฬาขี่ม้าในโอลิมปิกฤดูร้อน 2004
หมวดหมู่:นักกีฬาขี่ม้าในโอลิมปิกฤดูร้อน 2008
หมวดหมู่:นักกีฬาขี่ม้าในโอลิมปิกฤดูร้อน 2012
หมวดหมู่:นักกีฬาขี่ม้าในโอลิมปิกฤดูร้อน 2016
หมวดหมู่:นักกีฬาขี่ม้าในโอลิมปิกฤดูร้อน 2024
หมวดหมู่:นักกีฬาญี่ปุ่นที่ได้เหรียญเงินเอเชียนเกมส์
หมวดหมู่:นักกีฬาญี่ปุ่นที่ได้เหรียญทองแดงเอเชียนเกมส์
หมวดหมู่:ผู้ฝึกสอนกีฬาขี่ม้า